#МоятЗеленПриятел, или защо растенията вкъщи са нещо повече от зелении в саксии - Майко мила!\nОт нас зависи Полезно и важно\n#МоятЗеленПриятел, или защо растенията вкъщи са нещо повече от зелении в саксии\nПубликувано на 30 юли, 2020 Елисавета Белобрадова 0\nЩе е изтъркано да започнем с това, че Covid-19 ситуацията се оказа голямо предизвикателство за всички нас, но така си беше. Затворени вкъщи, много скоро разбрахме колко ни липсва животът навън – приятелите, гостите вечер, градинките, пълни с деца, които до съвсем скоро ни се струваха ужасно скучни. Въобще, залипсваха ни хората – близки и далечни. Колеги и роднини, които гледахме само през екрана на компютъра. И си рекохме, че ще е добре да си имаме приятели у дома, с които да си общуваме и да говорим, и кой друг ако не зелените ни саксийни приятели?\nПочти всеки от нас има по един листен съквартирант, чиято история обаче често остава скрита въпреки огромните ползи, които носи този зелен другар, затова ние сме тук да ви разясним какъв неоценим гражданин имате вие на прозореца.\nСнимка: Анна Симова, #моятзеленприятел\nЗнаехте ли, че отглеждането на няколко зеленчука и малко билки вкъщи помага за справяне с всеобщи глобални проблеми като климатичните промени, замърсяването на въздуха и разхищението на храна? Бързо свикнахме да намираме всичко необходимо на пазара и не се замисляме колко ресурс е необходим за отглеждането и транспортирането му и колко вреди носи изхвърлянето на храна.\nТъжната истина е, че 53% от хранителния боклук по света идва от домакинствата, т.е. от домовете ни и храната, която изхвърляме от вкъщи. Освен че това е огромно разхищение и хабене на полезни ресурси, често този отпадък не се изхвърля правилно и попада в депата, където гние – процес, характерен с отделянето на вредни емисии, влияещи негативно на качеството на въздуха и климата.\nВръзката между производството и разхищението на храна не спира до нашето участие като отделни домакинства – за създаване на повече и по-мащабни селскостопански площи често се изсичат гори, с което влияем на биоразнообразието в много региони и на качеството на въздуха като цяло. И макар някои от тях да са на другия край на света, резултатите пропътуват стотици километри и стигат чак до най-близката детска площадка, парка и градината пред блока.\nВъпросите за климата рядко присъстват на масата и се радваме, че един от положителните ефекти последните месеци е именно засилващият се интерес на общността към отглеждането на билки, подправки и цветя в домашни условия – защото големите неща започват от мъничките действия вкъщи.\nСнимка: Мария Петрова, #моятзеленприятел\nКогато сами отглеждаме своята храна, макар и на балкона, когато откъснем малко подправки от саксийките на перваза, започваме да гледаме по съвсем различен начин на зелените ни приятели. И нека си го признаем – чувстваме се далеч по-спокойни, когато знаем откъде идва храната ни. Да не забравяме и онези неядливи цветя и растения, които се грижат за чистия въздух вкъщи и естетическия вид на жилището, а също така и за положителните емоции и настроение. Все пак друго си е, когато в хола мирише на пролет, нали?\nНие имаме нужда да виждаме растенията като част от семейството – онзи малък зелен приятел, за когото заедно избирахме подходяща саксийка и правилното място на перваза, и грижите, за когото ни сплотяват като семейство. А както препоръчахме, най-добре е да му дадете едно чудесно име, така че съвсем да си станете близки. А той в замяна на вашето приятелство, ще осигури по-чист въздух, както у дома, така и навън.\nТака решихме да дадем глас на #МоятЗеленПриятел да разкаже своята история.\nСнимка: Екатерина Кобакова, #моятзеленприятел\nСтотици от вас ни писаха и ни изпратиха снимки на другарчетата с листа. Кои бяха домати, кои бяха мушката, кои са от разсада на баба и кои идват от далечни екзотични страни – няма значение. Оказа се, че ги имате премного, макар повечето да сте градски хора, и ние премного се радваме.\nРадваме се, че макар често да нямате възможност да готвите и макар да живеете предимно хай-тех живот, намирате време за малко парченце природа и общуване с нея. Това са стотици от вас, които допринасяте за положителната промяна – по-зелени балкони, по-чист въздух, по-благоприятно влияние върху климата. Защото, в крайна сметка, всички споделяме един общ дом.\nЗатова решихме да наградим един от вас на случаен принцип, защото не е възможно човек да подбере от всички тия красоти. И ето я нашата разкошна победителка, която ще получи всякакви такъми да си раззелени дома още повече.\nСнимка: Христина Хаджийска, #моятзеленприятел\nТя се казва Христина Хаджийска и ни е написала: „От ляво на дясно – разсада с любимите люти чушлета, една роза, която незнайно как оцелява вече половин година, мента, босилек, чубрица и любимия магданоз, който тъкмо остригах.“\nНие с Красимира магданоз не ядем, но всичко друго ни е по вкуса, особено лютите чушки.\nМного се радваме, че се запознахме с вашите зелени приятели. Грижете се за тях, а те ще се погрижат не само за вас, но и за всички нас на тази единствена наша планета.


Уитни Хюстън пак посегна към дрогата\nПроблемите с кокаина и алкохола не са новост за суперзвездата Уитни Хюстън. Макар да се опита да заблуди феновете си, че вече е за пример, клюкарският сайт TMZ я разобличи, че пак е тръгнала по пътя на дрогата.\nПреди няколко дни TMZ съобщи, че Хюстън участва в програма за рехабилитация. Певицата не била приета в клиника, но редовно посещавала лечебното заведение за консултации и експертни съвети от лекарите.\nПървоначално представители на изпълнителката се опитаха да замажат очите на публиката, като обявиха, че Уитни наистина ходи в клиника за лечение, но не заради лични проблеми, а за да се подготви по-добре за нова роля в киното.\nКаква ще да е тази роля, обаче която толкова много да пасва на характера й...\nИстината излезе наяве много скоро. Въпреки че не се знае какви точно са проблемите на Хюстън, хора от нейния екип потвърдиха, че тя има проблем с дрогата и чашката. Затова посещавала център за рехабилитация на всеки няколко дни с надежда там да й помогнат.\nИ преди певицата е признавала за проблемите си, но сякаш беше оставила неволите в миналото. В момента Уитни участвала в продължителна терапия, която имала за цел да я вкара в правия път веднъж завинаги.\nАко се съди по желанието й обаче, това да остане скрито и сами можем да се досетим колко певицата вярва в успеха си...


Шоко Фъстъци цветни | Ядки покрити с белгийски шоколад | VikiNuts.net\nКод на продукта: 281-\nСъставки Млечен шоколад (захар, шоколад, какаово масло, обезмаслено мляко, лактоза, млечна мазнина, фъстъци, соев лецитин, сол, изкуствени аромати), захар, фъстъци, царевично нишесте, по-малко от 1% - царевичен сироп, акация, оцветители, декстрин.\nИнформация за алергени Съдържа фъстъци, мляко и соя. Може да съдържа следи от глутен и ядки.\n500 g 6.10лв.\nФъстъци, покрити с млечен шоколад и цветна глазура.\nТези цветни шоколадови фъстъци са любимите бонбони на всеки. Вкусни, прясно изпечени фъстъци, фино облечени в мек млечен шоколад и глазирани в цветна обвивка. Те са страхотна опция за цветна закуска по всяко време, предлагайки ви всички здравословни свойства на фъстъците и допълнителната наслада на шоколада. Ако сте фен, препоръчваме ви винаги да държите пакетче шоко фъстъци наблизо.\nНасладете се на цветни шоколадови фъстъци сами, занесете ги за вашите колеги в офиса, вземете ги на път, или ги сложете на масата на следващото детско парти. Изненадайте децата си, като поставите шоколадовите фъстъци в кутията им за обяд. Децата ги обожават!\nВ онлайн магазина за ядки VikiNuts имаме и фъстъци покрити с млечен шоколад.\nЕнергийна стойност 2238 kj / 535 kcal\n*от които наситени 18,5g\n*от които захари 31,2g


Майтони MOD044-WL-01-N (F004-WL-01-N) - | Магазини ОРИОН - осветление със стил\nаплик MOD044-WL-01-N (F004-WL-01-N)\nаплик MOD044-WL-01-N (F004-WL-01-N) e осветително тяло в съвременен стил, което е подходящо за всекидневна / хол, спалня, кухня, трапезария, коридор, антре, стълбище, офис. Осветителното тяло е с европейско качество гарантирано от Майтони (Германия).\nС удоволствие Ви представяме осветителното тяло MOD044-WL-01-N (F004-WL-01-N), което представлява аплик в съвременен стил. Като част от категорията Осветителни тела то е подходящо за различни помещения и пространства като например всекидневна / хол, спалня, кухня, трапезария, коридор, антре, стълбище, офис.\nЗа стила и естетиката на обстановката в изключително висока степен допринасят, както цялостната визия и дизайн на осветителното тяло, така и вложените в изработката материали като основа от метал с цвят никел, прозрачен стъклен релефен абажур с кристални висулки вътре. Благодарение на дългогодишния опит в областта, качеството на изработка на производителя Майтони (Германия) е на европейско ниво.\nЕл. мощност 1 х 40 W\tРазмери 25см x 21см x 14см\tПроизводител Майтони, Германия\nЕл. мощност 1 х 40 W\tРазмери Ф14см x 100см\tПроизводител Майтони, Германия\nЕл. мощност 3 x 40 W\tРазмери 100см x 14см x 52см\tПроизводител Майтони, Германия\nЕл. мощност 3 x 40 W\tРазмери 54см x 140см x 100см\tПроизводител Майтони, Германия


132 групи и изпълнители напъват за участие в BG Music Festival\n132 групи и изпълнители напъват за участие...\n12 Фев 2018, 00:01 3294\nОгромен интерес беляза кампанията по набиране на заявки за участие във втория BG Music Festival, който ще се проведе в Сандански на 8 и 9 юни.\n81 български изпълнители и групи подадоха документи, международните заявки пък са 51. Сред претендентите се открояват имената на нашите Георги Щерев, Sunheart, Симона Загорова, Искрата, Ice & Martinna и Stani.\nСелекционно жури ще избира измежду всичките 132 заявки най-добрите пет парчета за всяка от четирите категории - поп, рок, хип-хоп/ар-ен-би и електронника.\n"Няма как да не ни радва големият интерес. Получихме много интересни композиции", коментира Денис Касъмов, директор на фестивала. "По всичко личи, че надпреварата и тази година ще бъде оспорвана. Продължаваме мисията си – да дадем зелена светлина на българската музика", допълни още той.\nНай-актуалните новини и събития около BG Music Festival - във Фейсбук страницата на събитието:\nи сайта на организаторите:


Българската демонстрация върви на колела - LIFE GYSTRA\nПреди няколко месеца в българската столица започна измервателната кампания. Инсталиран е RSD + за наблюдение на целия автобусен парк. Най-замърсяващите превозни средства се ремонтират.\nПървите резултати показват, че както при леките автомобили, по-голямата част от автобусите надвишават лимита си на емисии по отношение на техния EURO стандарт. Съществува обаче малка група автобуси, които отделят значително повече от всички останали, достигайки до 4 пъти повече от средното.\nПървите автобуси вече са ремонтирани. По-конкретно, това са 2 автобуса, произведени през 2002 г. по стандарт EURO3. И двата автобуса са с дизелов двигател. И двата автомобила са претърпели основен ремонт на двигателя и други компоненти:\nПроверка и настройка на клапаните на двигателя.\nПроверка и ремонт на моторни дюзи.\nПроверка и подмяна на дюзата за управление на двигателя.\nПроверка и подмяна на турбокомпресора.\nПроверка, залепване или подмяна на интеркулера (радиатора).\nОсвен това е извършен щателен ремонт на двигателя на един от автобусите.\nИ накрая, SOFIA DA се свърза с един от своите доставчици на автобуси, за да проучи как ефективно да се справи с проблемите с емисиите на своите превозни средства.


Кокоша слепота (затруднено нощно виждане) – да се справим с помощта на природен продукт? – Ocolut\n03 октомври в Новини\tот Екип Околут\nКокошата слепота е намалената способност човек да вижда в полумрак или тъмнина. Нарича се още затруднено нощно виждане, а медицинското название за това състояние е хемералопия. Терминът се използва също и когато времето, необходимо на очите да се адаптират в тъмнина е малко по-продължително от обикновено.\nКокоша слепота (затруднено нощно виждане) – как се обяснява?\nКокошата слепота не е заболяване, а по скоро е симптом за такова. Така че при първите признаци на хемералопия е необходимо да се консултирате с офталмолог. Зрението в полумрак и тъмнина е неясно поради нарушени връзки между фоторецепторите и нервните клетки, които предават зрителната информация към мозъка.\nПричини за поява на кокоша слепота?\nНедостиг на витамин А – това е една от най-честите причини за появата на кокоша слепота. Обикновено затрудненото нощно виждане е един от признаците за недостиг на този витамин.\nНедостиг на цинк е друга причина за това зрително нарушение.\nКсерофталмия (сухота в очите) – все по-често разпространено състояние, поради продължителната работа с компютър. Най-често се характеризира със сухота на роговицата и конюнктивата (ципата, която покрива вътрешната повърхност на клепачите и откритата част на окото). Хроничната сухота може да стане причина за кокоша слепота и чувствителност на окото и при силно слънце.\nКатаракта, пигментен ретинит, макулна дегенерация – това са все сериозни офталмологични заболявания, които включват в симптоматиката си нощна слепота.\nНедобро функционално състояние на черния дроб – увреждането на черния дроб е свързано с нарушаване на метаболизма на витамин А.\nФизическа или психическа умора\nПриродна алтернатива за справяне с проблема кокоша слепота\nЕдин от ефективните начини за преодоляване на кокошата слепота и подобряване на нощното виждане е укрепването на ретиналните съдове и възстановяване на пигментния слой. Страдащите от затруднено нощно виждане могат да разчитат на природна алтернатива за справяне с проблема. Съставът на Околут Комби/Ocolut® Combi е уникална комбинация от оптимални количества очни пигменти и антиоксиданти – лутеин, зеаксантин, астаксантин и проантоцианидин. Съставките са комбинирани така, че заедно осигуряват пълна пигментна и съдова защита за очите. Приемът на Околут Комби осигурява пълна и цялостна грижа за зрението ви!\nПреглеждания: 4 473


JOBS in BG: Какво е да работиш като маркетинг мениджър във „Филип Морис“? - Economy.bg\nЗа професията и възможностите разказва Димитър Костов, който ръководи маркетинг екипа на компанията за България\n14 март 2019, 10:28 a+ a- a\nДимитър Костов е маркетинг мениджър за продукти с намален риск във „Филип Морис България“. Завършил е Националната финансово-стопанска гимназия в София и СУ „Св. Климент Охридски”, откъдето има магистърска степен по бизнес администрация. Първата си работа започва още като ученик. Стартира в софтуерна фирма, където сглобява компютри и изучава основите на програмирането. По време на обучението си в университета се занимава с онлайн търговия.\nРабота във „Филип Морис“ започва, след като завършва университета. Присъединява се като младши счетоводител на временен трудов договор по заместване. След това преминава през различни позиции в областта на финансите, продажбите, планирането. Димитър има повече от 9 години опит в компанията, а от 2 години ръководи екипа, отговорен за маркетинга и комерсиализацията на продуктите с намален риск на компанията в България.\nСрещнахме се с Димитър, за да ни разкаже повече за професията си. Какви са основните отговорности, какви умения и качества са нужни, как се поддържа квалификацията и кои са най-големите заблуди за работата в областта на маркетинга.\nКакво е да работиш като маркетинг мениджър във „Филип Морис“?\nРолята ми в организацията е да дефинирам и да съблюдавам изпълнението на стратегията за продуктите с намален риск на компанията в България. Това са продукти без тютюнев дим, които имат потенциала да намалят риска в сравнение с продължителното пушене.\nОсновните ми отговорности са на два фронта. От една страна, съгласувам работата на всички отдели в организацията, така че да работят в синхрон помежду си, както и в синхрон със стратегията за България и за Европа в изпълнение на мисията за изграждане на бъдеще без дим. И от друга страна, управлявам маркетинг екип, който се грижи за продуктовия асортимент, за ценовата политика, за подготовката и за осъществяването на маркетингови кампании и събития.\nОбикновено пристигам в офиса към 8:30 ч. и прекарвам около половин час в планиране на деня си и на седмицата си. Следващият половин час отделям за изпълнение на лични задачи. След 10 часа обикновено денят ми протича в различни срещи. Като например срещи с маркетинговия екип за съгласуване на маркетинг кампаниите, работа по индивидуалните проекти с всеки от хората в екипа ми, срещи с мениджърите във всички отдели в организацията за съгласуване на съвместната ни работа по кампаниите. Както и срещи с управленското ниво на мениджмънта за стратегическите проекти и вземане на решения по тях или с регионалния мениджмънт, където обсъждаме регионалната стратегия и споделяме най-добри практики за Европа.\nПътувам доста често, обикновено по два пъти в месеца съм на една по-дълга командировка. Дали в централата на „Филип Морис Интернешънъл“ в Швейцария, или най-често из Европа, където регионалният мениджмънт прави срещите, в които съгласуваме стратегията и обменяме добри практики.\nЗа изпълнение на моята роля най-важно е да има добро познание за всички сфери на бизнеса. Аз самият не съм тясно специализиран в никоя сфера, но имам опит от финанси, логистика, дистрибуция, стратегическо планиране, проучване на пазара и маркетинг, както и управление на екипи. Почти винаги хората в моя екип са по-добри експерти от мен в отделна сфера, а аз имам цялостната картина и по този начин се допълваме чудесно.\nВ момента в организацията се случват толкова много разнообразни и вълнуващи неща, че най-важното е да избера сфера, в която да се съсредоточа. Веднъж, когато това стане, имам възможност да се включа в конкретни проекти и да видя на практика какво се случва. Има възможност да използвам добрите практики, с които Филип Морис Интернешънъл разполага на глобално ниво, и обикновено са необходими не повече от един външен трейнинг или една книга, за да задълбоча знанията си в определена сфера.\nВ досегашния си опит до тук смятам, че още не съм видял границите за развитие в организацията. Винаги има нужда от способни хора, които могат да поемат отговорност и да оправдават доверието на клиентите, на колегите и на управлението. От моята позиция пътищата за развитие са различни. Възможно е да се отдам на друга сфера на същото ниво. Във „Филип Морис“ винаги има възможности и за роля в региона, където се обхваща целият Европейски съюз, или роля в централните функции, които имат глобални задължения.\nВ моя опит най-големият мит в маркетинга е, че това е отдел, от който се очаква непрекъснато да бълва множество вълнуващи и артистични идеи. Според мен фундаментално в маркетинга е доброто разбиране на нуждите на потребителя и намирането на най-подходящия начин за задоволяването им. Смятам, че вълнуващите и артистични неща са важни, но там експерти са рекламните агенции, с които с удоволствие работим.\nИзвън работа се стремя да прекарвам цялото си свободно време със семейството си, с приятелите си, с кучето си. В моментите, в които оставам сам, обичам да слушам аудио книги на всякакви художествени и нехудожествени теми. Мои любими автори са Тери Пратчет и Джеймс Клавел.


Основни причини за затлъстяването и как да се борим\n7 начина да спрете да кихате бързо\nКак да лекуваме излишното желязо в кръвта и основните симптоми\n5 начина за лечение на плешивост\nПодут врат: основни причини и какво да се прави\nПричините за затлъстяването винаги включват преяждане и липса на физическа активност, но също така и други фактори, които могат да бъдат включени и които улесняват напълняването.\nНякои от тези фактори включват генетично предразположение, хормонални нарушения, емоционални проблеми, намалени нива на допамин и дори инфекция със специфичен вирус.\nПо този начин основните причини за затлъстяването и как да се борим с всяка от тях са:\n1. Генетично предразположение\nГенетиката участва в причината за затлъстяването, особено когато родителите са с наднормено тегло, тъй като когато и бащата, и майката са с наднормено тегло, детето има 80% шанс да развие затлъстяване. Когато само 1 от родителите е с наднормено тегло, този риск намалява до 40%, а когато родителите не са с наднормено тегло, детето има само 10% шанс да затлъстее.\nДори ако родителите са със затлъстяване, факторите на околната среда оказват голямо влияние върху наддаването на тегло. Въпреки това може да бъде по-трудно за тийнейджър или възрастен, които са затлъстели от детството, да могат да поддържат идеалното си тегло, тъй като имат по-голямо количество клетки, които съхраняват мазнини и които лесно се пълнят.\nКакво да правите, за да отслабнете: Практикуването на ежедневни упражнения и диета с ниско съдържание на мазнини трябва да бъде част от рутината. Лекарствата за отслабване могат да бъдат препоръчани от ендокринолога, но с воля е възможно да се достигне идеалното тегло, дори без да се налага да се прибягва до бариатрична хирургия.\nХормоналните заболявания рядко са единствената причина за затлъстяването, но около 10% от хората, които имат някое от тези заболявания, са изложени на повишен риск от затлъстяване:\nхипоталамус, синдром на Кушинг, хипотиреоидизъм, синдром на поликистозните яйчници, псевдохипопаратиреоидизъм, хипогонадизъм, дефицит на растежен хормон, инсулином и хиперинсулинизъм.\nНеобходимо е обаче да се вземе предвид, че когато човекът е с наднормено тегло, има хормонални промени, но това не винаги показва, че това е опашката на затлъстяването. Защото с намаляване на теглото тези хормонални промени могат да бъдат излекувани, без да са необходими лекарства.\nКакво да правите, за да отслабнете: Контролирайте заболяването, което е свързано с наднорменото тегло, и спазвайте диета с хранително превъзпитание и тренирайте ежедневно.\n3. Емоционални разстройства\nЗагубата на близък човек, работа или лоши новини може да доведе до чувство на дълбока тъга или дори депресия и те благоприятстват механизма за възнаграждение, защото храненето е приятно, но тъй като човекът се чувства тъжен през повечето време. време, той не намира енергия за упражнения, за да може да изразходва повече калории и мазнини, които е погълнал по време на мъка и болка.\nКакво да направите, за да отслабнете: Важно е да потърсите помощ от приятели, семейство или терапевт, за да преодолеете тази тъга или депресия, като намерите нова мотивация за живот. Упражненията, дори и да не ви се иска, са отлична стратегия, защото физическото усилие освобождава ендорфини в кръвта, което насърчава чувството за благополучие. Яденето на храни, богати на триптофан ежедневно също е добра помощ. Но освен това е препоръчително да не удавяте мъките си в тенджера на бригадейро, в бърза храна или буркан сладолед и не забравяйте винаги да имате нискокалорична диета, за да можете наистина да изгорите натрупаните мазнини.\n4. Средства, които напълняват\nИзползването на хормонални лекарства и кортикостероиди също благоприятства наддаването на тегло и може да насърчи затлъстяването, тъй като те се подуват и могат да доведат до повишен апетит. Някои лекарства, които напълняват, са диазепам, алпразолам, кортикостероиди, хлорпромазин, амитриптилин, натриев валпроат, глипизид и дори инсулин.\nКакво да направите, за да отслабнете: Ако е възможно, трябва да спрете приема на лекарството, но само медицински съвет, ако не е възможно да замените лекарството с друго, решението ще бъде да ядете по-малко и да спортувате повече.\n5. Ad-36 вирусна инфекция\nСъществува теория, че инфекцията от вируса Ad-36 е сред причините за затлъстяването, тъй като този вирус вече е изолиран при животни като пилета и плъхове и е установено, че заразените в крайна сметка натрупват повече мазнини. Същото се наблюдава и при хората, но няма достатъчно проучвания, които да докажат как влияе върху затлъстяването. Това, което е известно, е, че заразените животни са имали повече мастни клетки и те са били по-пълни и по този начин са изпращали хормонални сигнали към тялото да натрупва и съхранява повече мазнини.\nКакво да направите, за да отслабнете: Въпреки че тази теория е потвърдена, за да отслабнете, ще е необходимо да изразходвате повече калории, отколкото ядете. Това само показва нивото на трудност, на което човек може да се наложи да отслабне и да поддържа идеалното тегло.\n6. Намален допамин\nДруга теория е, че хората със затлъстяване имат по-малко допамин, ключов невротрансмитер, за да се чувстват добре и сити, а с неговото намаляване човек в крайна сметка яде повече и увеличава приема на калории. Също така се смята, че дори количеството на допамина да е нормално, неговата функция може да бъде нарушена. Все още не е потвърдено дали това намаляване на допамина в мозъка е причина или последица от затлъстяването.\nКакво да направите, за да отслабнете: В този случай тайната е да се увеличи производството на допамин чрез упражнения и ядене на храни като варени яйца, риба и ленено семе, които повишават серотонина и допамина и са отговорни за усещането за удоволствие и благополучие. бъдете в тялото. Ендокринологът може също да посочи използването на средства за отслабване, които намаляват апетита, така че да е по-лесно да се съобразите с диетата.\n7. Промени в лептина и грелина\nЛептинът и грелинът са два важни хормона за регулиране на апетита, когато тяхното функциониране не е правилно регулирано, човек се чувства по-гладен и поради това яде по-голямо количество храна и по-често през деня. Грелинът се произвежда от мастните клетки и колкото повече клетки има човек, толкова повече грелин ще произведе, но при затлъстели хора е обичайно да се намери друг фактор, който е, когато рецепторите за грелин не работят правилно, така че въпреки че има много грелин в тялото, чувството за ситост никога не достига до мозъка. Грелинът се произвежда в стомаха и показва кога човек трябва да яде повече, защото увеличава апетита. Проучванията при затлъстели хора вече са потвърдили, че дори след като изядете много количеството грелин в тялото, то не намалява и следователно винаги се чувства по-гладен.\nКакво да направите, за да отслабнете: Въпреки че можете да потвърдите чрез кръвен тест всяка промяна в механизма на лептин и грелин, решението за отслабване е да ядете по-малко и да спортувате повече. В този случай обаче може да се наложи да вземете лекарства за контрол на апетита си. Вижте кои са средствата за отслабване, които ендокринологът може да посочи.\n8. Липса на физическа активност\nЛипсата на ежедневна физическа активност е една от основните причини за затлъстяването, защото правенето на упражнения, които карат ризата ви да се поти поне 40 минути всеки ден, е най-добрият начин да изгорите приетите калории или натрупаните мазнини. Тъй като е заседнал, тялото не може да изгори всички погълнати от храната калории и резултатът е натрупването на мазнини в корема, ръцете и краката, но колкото повече тегло има човек, толкова повече зони се пълнят с мазнини, като гърба , под брадичката и по бузите.\nКакво да направите, за да отслабнете: Единственият изход е да спрете да бъдете заседнал и да правите някаква физическа активност всеки ден. Тези, които не обичат фитнеса, трябва да се разходят по улицата например. Но идеалното е да превърнете това в навик и да го направите приятен, а не момент на чисто страдание, трябва да изберете физическа активност, която много ви харесва, но това е достатъчно, за да се движите и да изпотите ризата си. Когато човекът е прикован на легло и не може да се движи или е много възрастен, единственият начин да отслабнете ще бъде чрез храната.\n9. Храна, богата на захар, мазнини и въглехидрати\nПрекомерната консумация на храни, богати на захар, мазнини и въглехидрати е основната причина за затлъстяването, защото дори ако човекът има други фактори, няма да има натрупване на мазнини, ако човек не яде. Ако човекът има нисък метаболизъм, толкова по-големи са шансовете за натрупване на мазнини, в който случай решението е да яде по-малко, но ако човек има по-бърз метаболизъм, той може да яде повече и да не напълнява, но това не е по-голямата част от население. Преяждането, когато човек яде много за няколко минути, също е основна причина за затлъстяване, но във всеки случай храната може да бъде убежище, когато емоциите ви не са добре контролирани.\nКакво да направите, за да отслабнете: Правенето на рестарт в мозъка, решаването да се храните добре и след диетичното превъзпитание е от съществено значение, за да можете да спрете да затлъстявате. Няма нужда да гладувате, но всичко, което ядете, трябва да е просто, без сосове, без мазнини, без сол и без захар, с малко количество въглехидрати. Зеленчуковите супи, плодовите салати са винаги добре дошли и всички лакомства са забранени. За да можете да поддържате диетата си и да спрете да затлъстявате, най-важното е да намерите мотивация. Записването в бележник на причините, поради които искате да отслабнете, е отлична стратегия. Поставянето на тези мотиви на стената, огледалото или където и да гледате непрекъснато може да бъде от голяма помощ, за да се чувствате винаги мотивирани да останете фокусирани и наистина да отслабнете.\n10. Други често срещани причини\nДруги фактори, които също благоприятстват наддаването на тегло и могат да бъдат свързани със затлъстяването, са:\nСпрете да пушите, защото никотинът, който намалява апетита, вече не присъства, благоприятствайки увеличаването на приема на калории;\nВземането на ваканция, защото променя ежедневието и храната е по-калорична на този етап;\nСпрете да спортувате, защото метаболизмът на тялото бързо намалява, въпреки че апетитът остава същият и в крайна сметка се натрупват повече мазнини;\nБременност, дължаща се на хормонални промени на този етап, свързани с безпокойство и „разрешение“ на обществото да се храни за двама, което всъщност не е правилно.\nВъв всеки случай лечението на затлъстяване винаги включва диета и упражнения, но използването на лекарства за отслабване може да бъде опция, особено за тези, които трябва да имат бариатрична хирургия, например, за да се намалят рисковете от операция.\nКакво не работи за отслабване\nОсновната стратегия, която не работи за отслабване, е спазването на прищявка диета, тъй като те са много ограничителни, трудни за спазване и защото дори човекът да отслабне много бързо, той вероятно ще напълнее отново толкова бързо, колкото е отслабнал. Тези луди диети обикновено приемат голям брой хранителни вещества и могат да разболеят, обезсърчат и дори недохранват човека. Поради тази причина е най-добре да се подложите на диетично превъзпитание, ръководено от диетолог.\nДетски отхрачващи сиропи\n7 възможни причини за подути тестиси и какво да правя


“Подготвително училище за първокласници и техните родители“\nМариана Душкова Иванова\nНеподготвеност на децата за училище (правила, пространство, социална среда). Незапознатост на родителите с изискванията на образователния процес. Губене на време за същински образователен процес през септември.\nПровеждане на работа с деца през лятото преди постъпването им в първи клас, под формата на игри и творчески занимания. Тренинг и родителска среща с родителите през юли и август. Част от проекта „Заедно постигаме повече“, финансиран по „Училището като център в общността“.\nПо-плавен преход от детската градина към училище. По-безболезнено адаптиране, взаимно опознаване, подпомагане на родителите във възпитанието на децата. Да опознаем отрано учениците, за да можем през септември да почнем реалната работа. Да подпомогнем родителите, да се подготвят отрано, да не се притесняват.\nВ края на май децата от детската градина във Вълчи дол идват в училище. Запознаване с децата.Среща в детската градина с родителите на бъдещите първокласници, запознаване с идеята за подготвителното училище. В средата на юни - покана за родителска среща. В края на юни- родителска среща , разясняване на идеята и раздаване на анкети. Юли- август - лятно училище „Аз уча, творя, играя“.Края на август - Тренинг с родители „У дома има първокласник“. Начало на септември - Ден на майстора – родителите участват в освежаване на класната стая, украса, материали. Последващи дейности -Интерактивна родителска среща.\nКласна стая. Материали – канцеларски, тетрадки, за творчество, за игри.Украса, почерпка. Ползвахме обучителни материали от Национална мрежа за децата и други източници. Заплащане на извънредния учителски труд – от училището. Общо около 1500 лева бюджет.\nУчилището и проект "Училището като център в общността"\nПървоначалната плахост на родителите. Не очакваха, че се иска мнението им. Интерактивните формати бяха непривични в началото. Постепенното навлизане, индивидуални контакти. Трудностите с транспорта за някои деца.\nНа интерактивната родителска среща – видима разлика при родителите, посещавали подготвителното училище. Творческите занимания бяха особено успешни – напр. кулинарни.\nПостигнахме по-добра и бърза адаптацията. Успехите проличавха в по-нататъшната работата с децата. По-бързо навлизане в ученето, спазване на правила и пр.\nДа правим повече инициативи с родители и деца едновременно.\nПравим интерактивни родителски срещи, тренинги с родители.\nЛятото е период, в който си струва да се инвестира време, за да е много по-лесна работата през годината.


НАТО демонстрира прехващане на вражески самолети над Балтика - Телевизия Европа\nНАТО демонстрира прехващане на вражески...\nНАТО демонстрира прехващане на вражески самолети над Балтика\nНАТО проведе практическо учение по прехващане на вражески самолети във въздушното пространство над Балтика. Пилоти от Великобритания, Франция и Дания се доближиха на максимално близко разстояние един до друг със скорост от 900 км/ч. Нарушенията на въздушното пространство над Балтийския регион намаляха, откакто Русия анексира полуостров Крим през 2014 г, но въздушната активност по съюзническите граници остава постоянна – самолети редовно прелитат от континентална Русия над Балтийско море до руския анклав Калининград.\nген.-л-т Клаус Хаберзетцер – командващ ескадрилата за северноевропейско въздушно патрулиране на НАТО:\n„Полети на руски самолети има почти всеки ден. Те доставят разни неща на Калининград, област Калинининград и свързват анклава с континенталната част на Русия и затова виждаме много от тях. Много рутинни полети се извършват между континенталната част и Калининград. В момента охраняваме небето над Северна Европа и особено над Балтика и извършваме мисии по въздушно патрулиране“.\nПо време на симулациите пилотите, носещи ракети въздух-въздух, се редуваха да прихващат белгийски транспортен самолет, който изпълняваше ролята на руски самолет, летящ към Литва. Те извършваха визуални проверки за статута на машината. В литовска военновъздушна база пилотите изпълниха тренировъчно учение по бързо излитане на изтребител Ф-16. Въздушните командири се надяват, че подобни демонстрации ще подчертаят ролята на военновъздушните сили на НАТО за защитата на европейския континент.


НаукаOFFNews | ПОСЛЕДНА ПРОМЯНА 20 юли 2017 в 13:16 33500\nОснователят на SpaceX Илън Мъск заяви, че първият старт на свръхтежката ракета Falcon Heavy по всяка вероятност може да се провали. Той направи това изявление по време на реч пред конференция на НАСА за перспективни изследвания на борда на МКС, съобщи Space News.\n"Има много неща, които може да се объркат. Има много рискове, свързани с Falcon Heavy. Съществува наистина голяма вероятност ракетата да не излезе в орбита" - заяви Мъск. Той също така подчерта, че изстрелването на ракетата ще бъде възможно само тогава, когато се координира работата на всичките 27 двигатели.\nМъск отбеляза също така, че SpaceX се отказва от използването за кацане на двигателите SuperDraco в разработвания от компанията пилотиран космически кораб Dragon 2. Агрегатите се планира да се използват само в случай на аварийно спиране. Отказът от кацане с помощта на SuperDraco на Dragon 2 Мъск обоснова със сложността на процеса на сертифициране, който трябва да премине един пилотиран космически кораб, създаден за полети до МКС по поръчка на НАСА. Dragon 2 се предвижда да каца с помощта на парашут.\nТой подчерта, че кацането на космически кораб Red Dragon на Червената планета ще бъде променено.\nЕтикети:Falcon HeavySpaceXИлън МъсккосмосМКСракета


В името на трите "К" - вестник Дума\nВ името на трите "К"\n17. Юли 2017 , брой: 137 916 0\nЕвропредседателството не е сгради, то преди всичко е послания, заяви вчера пред Нова телевизия министърът на външните работи Екатерина Захариева. Това изказване точно отразява нагласата за бъдещите 6 месеца, през които формално ще сме начело на ЕС. Важни са не действията, а посланията, т.е. нещо, което е ефектно, но един Бог знае колко ще е ефективно. Народното творчество вече се произнесе по темата за трите "К" на българското председателство - консенсус, конкурентоспособност и кохезия. Някои от словесните заигравки с тези буквички стигнаха до откровен вулгаризъм на принципа "Каквото кажеш за ГЕРБ, все е малко". Но това не е толкова важно. По-интересно е как управляващите се опитват да използват темата, за да си правят т.нар. кризисен пиар. Т.е. нещо като се е омазало до шията, как да се правим, че не мирише.\nЕто например министър Захариева отплесва темата: "В Брюксел никой не пита за НДК". Е, и? Захариева на какво е външен министър - на България или на Брюксел? Пред кого се отчита - пред българския народ или пред брюкселския народ? В Брюксел може и да не ги интересува, но ние искаме да знаем защо ръководителят на главния конгресен център ще си има работа с прокуратурата и защо има притеснения за имиджа на страната.\nОбаче много по-трогателна е министърът на председателството Лиляна Павлова. Преди дни тя каза по повод на болната тема: "Ако всички заедно се обединим в тази кауза, председателството ще бъде успешно".\nЗащо трябва да се обединяваме около Бойко Борисов и Цветан Цветанов? Някой знае ли? Защото в българските реалности, тук и сега, призивите за политическо обединяване по време на европредседателството означават точно това. Нищо друго. И ще бъдат използвани точно по този начин от ГЕРБ, точно като пример за това как опозицията е признала нещо на управляващите.\nЗащо, в името на кохезията, трябва да се обединяваме с човека, пряко отговорен за най-големия дипломатически срам, нанесен лично от него на България - провалянето на кандидатурата на Ирина Бокова за генерален секретар на ООН? Защо да се слави консенсусът, трябва да се обединяваме около персонажа, лишил България от нова атомна електроцентрала, от транзитен нефтопровод и от транзитен газопровод? Поради какво, да им имаме конкурентоспособността, трябва да търсим единение около човек, загрижен единствено и само за политическото си оцеляване, готов да хвърли оставка в първия момент, когато усети заплаха за рейтинга си?\nСамо, моля ви, не казвайте, че всичко това трябва да се прави в името на България. Твърде изтъквано и удобно като стари обувки оправдание за хора, доказали, че чуждият интерес им е по-мил от родния.


Влодарчик с още един световен рекорд на чук – 82.98! – Списание АТЛЕТИКА\nВлодарчик с още един световен рекорд на чук – 82.98!\n28.08.2016 Новини, Статистика\nАнита Влодарчик, която има абсолютно всички възможни титли в хвърлянето на чук за жени (олимпийска, две световни и три европейски), постави още един световен рекорд! Това се случи в седмото издание на „Мемориал Камила Сколимовска” във Варшава.\nВлодарчик започна със 79.68, а следващите й четири опита бяха над 80-метровата граница: 80.31-81.77-82.98-81.27. Постижението в четвъртия кръг (82.98) беше с 69 см по-добро от това, с което взе олимпийското злато в Рио (82.29). Така Влодарчик в две поредни състезания подобри световния рекорд. Тя има общо 6 поправки на върховото постижение в дисциплината. Първото беше още на световното първенство в Берлин през 2009-а, когато спечели със 77.96 и при празнуването се контузи и не участва на повече състезания до края на сезона. На следващата година в Бидгошч прати чука на 78.30, но през 2011-а Бети Хайдлер (Гер) й взе рекорда със 79.42.\nАнита се върна на върха със 79.58 на турнира „ИСТАФ в Берлин през 2014-а, а миналата година в Цетниево (1 август) за първи път премина границата от 80 м с 81.08. После взе световната титла в Пекин с 80.85. Тя е единствената жена над 80 м (5 състезания) и е автор на първите девет най-добри резултата в историята!


Натрапливостта е основна характеристика на ОКР | Медицински център Интермедика Натрапливостта е основна характеристика на ОКР – Медицински център Интермедика\nПубликувано на 22.10.2018 от mc_intermedica_ltd\nОбсесиите и компулсиите са основните симптоми, проявяващи се при страданието обсесивно-компулсивно разстройство (ОКР).\nОбсесията е патологична, упорита, повтаряща се и неустоима идея, мисъл, съмнение, убеждение, образ или импулс. Тя не може да бъде елиминирана от съзнанието чрез логика или разсъждения. Пациентите с ОКР не само не могат да игнорират подобни натрапливи мисли, но влагат в тях по-друг, особен смисъл. Най-често, те вярват, че мислите им могат да причинят вреда, обикновено на някой обичан от тях или уязвим човек. Те вярват също, че могат да възпрепятстват появата на нежеланото от тях събитие чрез извършване или неизвършване на определени действия. По този начин у тях нараства чувството за отговорност и последват прекомерни опити за избягване причиняването на вреда.\nКомпулсията (наричана още обсесивен ритуал) е повтарящо се, целенасочено действие, изпълнявано по стереотипен начин. Често представлява реакция на обсесията и цели да неутрализира дискомфорта или да предотврати определено заплашващо, нежелано събитие или ситуация. Въпреки това дейността или не е свързана по реалистичен начин с това, което е предназначено да неутрализира или предотврати, или е явно ексцесивна. Неуспехът да се извърши компулсивното действие повишава тревожността на пациента. В повечето случаи са налице множество натрапливости, които нерядко се променят с времето, но обикновено една или две са водещи. Болните с ОКР осъзнават ирационалността на своите натрапливости и ги възприемат като неприятни, мъчителни, макар и продукт на собствената им психика, т.е. те са его-дистонни. Независимо от това, те им се подчиняват след мъчителна борба между мотиви и противомотиви. Една от основните разлики между компулсиите и същите действия, извършвани от здрави индивиди, е в причината за тяхното завършване. Докато обичайно човек спира да мие ръцете си, когато види, че са вече чисти, то пациентът с натраплив страх от замърсяване преустановява това действие, когато се почувства „добре”, независимо че вижда, че ръцете му вече са чисти. Често с времето компулсиите „спират да действат” – извършването на ритуала може само за кратко да намали тревожността, но в дългосрочен план той увеличава честотата на обсесиите и подтиква към извършване на ритуалите отново и отново. По този начин се получава порочен кръг.\nСъществуват различни форми на натрапливостите, но те често се комбинират:\nнатрапливи мисли: повтарящи се и натрапващи се думи или фрази, обикновено неприятни и разстройващи пациента.\nнатрапливи “предъвквания”: повтарящи се тревожни теми.\nнатрапливи съмнения: обикновено относно личната сигурност и активност.\nнатрапливи импулси: повтарящи се подтици за извършване на някаква дейност, която обикновено е агресивна, застрашаваща, социално неприемлива. Какъвто и да е подтикът, пациентът не желае да го извърши, силно се съпротивлява и, в крайна сметка, не го прави.\nнатрапливи фобии: натрапливи мисли със страшно съдържание (“Имам рак.”) или импулси, водещи до напрежение и отбягване (импулсът да прободе някого с нож е съпроводен с отбягване на ножове).\nмисли за замърсяване, агресивни, религиозни, за болести, за секс, за неподреденост.\nИнтересно е разграничаването, което прави Laybowitz, 2003 между обсесиите и руминациите. Според нея, при обсесиите притесненията са за неща, които още не са случили, по-нереалистични са и е по-малко вероятно да се случат. При руминациите пациентите са свръхагрижени за вече случили се неща, с по-реалистично съдържание.\nб/ Най- честите компулсии са :\nзащитни ритуали: често са свързани с чувство на сигурност.\nритуали при обличане.\nв/ Натрапливата забавеност е друга форма на този вид разстройство. Обикновено е резултат на компулсивните действия или съмнения, но може да се наблюдава и без тях. Всяко действие се извършва забавено, поради съществуването на голям латентен период, запълнен с мъчителна борба “за и против”. Може да се комбинира и с импулсивност, когато мъчителната борба се разрешава посредством внезапно “хвърляне” в действителността.\nПациентите често крият компулсивното си поведение, чувстват се притеснени, объркани и се страхуват да не бъдат помислени за “луди”. Това често довежда до забавяне на поставяне на диагнозата и най-вече на лечението – между 10 до 17 години (E.Hollander et al.,1997). Макар някои болни да могат да вършат задълженията си по обичайния, общоприет начин въпреки дистреса, в по-големия брой от случаи ОКР оказва влияние върху всички сфери на живота – взаимоотношенията с околните, семейството, социалния живот, хобитата, работоспособността. Най-честите чувства, съпровождащи натраливостите, са тревожност, напрежение, дискомфорт, потиснатост, вина, срам. При подобни симптоми специалистите в Медицински център Интермедика предлагат своята помощ – консултация с психиатър, медикаментозна терапия, транскраниална магнитна стимулация (ТМС, TMS), транскраниална стимулация с постоянен ток (tDCS), психологично консултиране.\nОтбягващото поведение не е част от дефинициите за ОКР, но е важна част от заболяването. Обикновено пациентите отбягват ситуации, които са свързани с появата на тревожност и които ги подтикват към извършване на ритуали. Примери за отбягващо поведение при страх от замърсяване е избягването на здрависване, докосването на дръжките в градския транспорт, отварянето на вратите с крак или чистенето на дома с ръкавици. Пациентите с натраплив страх, че могат да заколят бебето си избягват да остават насаме с него, скриват от погледа си ножове и други остри предмети „в случай, че се появи неовладим импулс да му навредят”. Тези пациенти често се разсейват с други мисли или като повтарят многократно различни ментални компулсии, с които се проверяват и потвърждават, че не са наранили никого, което пък, от своя страна, увеличава напрежението и затваря порочния кръг.\nДруг отговор на обсесиите е търсещото сигурност поведение. Това е всяка форма на бягство от определена ситуация като неутрализиране или извършване на компулсии. Този вид поведение пречи на изправянето срещу страховете, затвърждава обсесиите и влошава проблема с времето.\nДоскоро се считаше за даденост критичността на индивидите с ОКР към ексцесивността и безсмислието на натрапливостите. Все повече се оспорват твърдението, че обсесиите и компулсиите могат да съществуват отделно, че винаги са его-дистонни (T.Insel&H.Akiskal,1986). Все повече се говори за континуум на инсайт от невротичното, свързано с добър инсайт, и психотичното състояние при тези индивиди. E.Foa&M.Kozak (1995) установяват, че при 58% от пациентите с ОКР е налице лош инсайт. Дори някои от тях да са имали на някакъв етап убеждението, че натрапливостите им са ексцесивни, то по отношение на вярванията, подлелжащи под обсесиите и компулсиите, показват лош инсайт поради това DSM-IV отделя група на пациенти с ОКР с непълна критичност. В тези случаи се допуска двойна диагноза – ОКР с налудно или психотично разстройство. Дали инсайтът е важен предикторен фактор за прогонзата и терапевтичния отговор е интригуващ въпрос, който не е много изследван. Не е известно и дали добавянето на невролептик към обичайната терапия е по-ефективно при тази група пациенти.\nРазличията между отделните групи пациенти дават основание да се приеме, че е по-редно ОКР да се разглежда като хетерогенно заболяване с различна етиопатогенеза, клиника и терапевтичен отговор. Тенденцията е ОКР да се обособи в отделна група, спектър на ОКР, обхващаща всички разстройства, характеризиращи се с наличие на нежелани и повтарящи се симптоми, специфичен отговор на СИСТ, дисфункция на базалните ганглии (хипохондриаза, дисморфофобен синдром, трихотиломания, клептомания, пиромания, патологично влечение към хазарат, онихофагия, парафилиите, хранителните разстройства, компулсивното пазаруване и ползване на интрнет, др.).\nТранскраниална магнитна стимулация (ТМС, TMS) при лечение на депресия →


Всеки може да готви - Страница 29 от 123 -\nДомашни кроасани – вижте как се приготвят (стъпка по стъпка със СНИМКИ)\nот admin | 7 август 2018 | Печива\nОбичате ли домашни кроасани? А как ги предпочитате – със сладък пълнеж, солени или без пълнеж? На мен най-любими са ми тези без никакъв пълнеж. Приготвянето им отнема малко по-дълго време, но ви уверявам, че си заслужава. Получават се много въздушни, на отделни слоеве и ухаещи на масло. Кроасаните са най-вкусни докато са топли, но и на следващия ден са много мекички. А ако решите да направите двойна доза и да си запазите печени кроасани за по-късно, можете да ги подредите в подходяща кутия с капак и вече изстинали, да ги приберете във фризера. А когато ви се доядат, да си извадите нужното количество и да ги стоплите в микровълновата или във фурната. Продукти: 1 чаена чаша прясно мляко (хладко) 100 милилитра олио 1 яйце (като жълтъкът се отделя за намазване) половин кубче мая 1 супена л. захар 1 чаена лъжичка сол 3 чаени чаши брашно + още около 1/2 ч. ч. за доомесване 50 грама масло на стайна температура, нужно за намазване на корите Начин на приготвяне: В купа или друг подходящ съд смесвам маята, млякото и захарта. Разбърквам хубаво с бъркалка. Прибавям белтъка, олиото и отново разбърквам. Премествам бъркалката настрани (тя вече не ни е нужна). Започвам да прибавям на части трите чаши брашно, като след третата чаша слагам и солта. Омесвам меко тесто. Ако е нужно, добавям още малко брашно. Меся в продължение на няколко минути докато се получи хубаво нелепнещо тесто. Поръсвам с две-три щипки брашно, покривам с чиста кърпа или парче фолио и оставям на топло 40-50 минути. Разделям втасалото тесто на 8 равни части и ги оформям на топчета. Премествам ги в плитка...\nКак да замразим краставици за зимата? Този метод отнема само 10 минути!\nот admin | 28 юли 2018 | Други\nЛято е! Има плодове и зеленчуци в изобилие. Аз все още нямам собствена градина, но работя в тази насока. Надявам се, че другото лято ще мога да отглеждам плодове и зеленчуци. За мое щастие често ни подаряват зеленчуци. И така, вчера се сдобих с ето тези хрупкави домашни краставици, които не са пръскани с нищо. Веднага се поинтересувах и се оказа, че много хора си замразяват краставици за зимата и ги използват предимно за таратор. Ние сме големи любители на тази студена супа, затова директно се залових за работа, като това ми отне не повече от 10 минути. Най-хубавото е, че вече и през зимата ще се радваме на вкусен таратор с истински летни краставици! Нещата, които са ви необходими за тази рецепта, са краставици и по възможност пликчета с цип. Тези са много удобни, защото вътре разпределям краставиците на тънък слой, след което във фризера ги подреждам едно върху друго – по този начин заемат по-малко място. Първото нещо, което правя, е да измия хубаво краставиците. Махам двете крайчета и ги настъргвам на едро ренде. Поставям ги в гевгир, за да се махне излишната течност, след което разпределям настърганите краставици в пликчетата и ги прибирам във...\nСироп и конфитюр от дренки – 2 лесни и бързи рецепти\nот admin | 27 юли 2018 | Други\nКакво ще кажете за чаша разхлаждаща напитка с много лед? Вчера се сдобих с половин килограм много едри дренки, които вкъщи единствено аз бих хапнала просто ей така. Както знаете, те са доста кисели и са любими на малко хора. Затова снощи спретнах ръкави и реших да приготвя сироп. Тази рецепта е доста бърза и лесна. Ако и на вас ви се намират дренки у дома, не пропускайте да си приготвите от този ароматен сироп. Продукти: 500 грама дренки 1 литър вода 1 чаена чаша захар Начин на приготвяне: Измивам добре дренките и ако имат дръжки, ги отстранявам. Слагам ги в подходяща тенджера и наливам количеството вода, което съм записала по-горе в продуктите. Пускам на умерен огън и варя около 30-35 минути. Прецеждам сока и го прехвърлям отново в тенджерата. Прибавям захарта, разбърквам и оставям да се вари за още около 10 минути. Пълня готовия сироп в сухи затоплени бутилки. Стягам добре капачките и обръщам с гърлото надолу. Трябва да останат така докато изстинат напълно. Прибирам готовия сок в хладилника. Понеже тези дренки бяха много месести и с малки костилки, не исках да изхвърля плода, след като прецедих сока. Затова ги почистих от костилките и ги върнах в същата тенджерка, в която приготвих сиропа. Прибавих половин чаша захар и варих на слаб огън докато се сгъсти. Получи се доста приятен конфитюр, който може да си намажете на бисквитка, филия или да прибавите към купичка кисело...\nСтраница 29 от 123« Първа»...1020...2728293031...405060...»Последна »


Със съдействието на областния управител Недялко Славов, „Белотекс-95“ АД-гр. Златоград дари предпазни средства на болничните заведения в област Смолян - Смолян днес!\nЧетвъртък, 14 Май 2020 18:55\nСъс съдействието на областния управител Недялко Славов, „Белотекс-95“ АД-гр. Златоград дари предпазни средства на болничните заведения в област Смолян\nСъс съдействието на областния управител Недялко Славов, от „Белотекс-95“ АД-гр.Златоград бе осигурено сериозно дарение за болниците за активно лечение на територията на област Смолян.\n„Белотекс-95“ АД-гр.Златоград е сред първите фирми в страната, която в условия на извънредно положение, поради пандемия от Коронавирус, съумя да започне бързо производство на защитни средства, сертифицирани и отговарящи на изискванията към продуктите. Произвеждайки предпазни облекла, шлемове, маски и дезинфектанти с висока степен на защита, Дружеството се включи активно в борбата с COVID-19 и допринася за преодоляване на кризата от недостиг на лични предпазни средства, както за гражданите, така и за лечебните заведения.


Ах, този джаз (All That Jazz) - Рецензия | Melange.bg - Българският портал за филмова критика\nОт Лиляна Георгиева на 01/05/2017\nАх, този джаз (All That Jazz)\nОт доста време ме тревожи една мисъл.. Дали, за да си успешен артист, трябва да си луд? Артист, творящ нещо оригинално, различно, гениално.. Ако не си луд, трябва ли да вземаш наркотици? Има ли нормални хора в шоубизнеса изобщо?\nМисля, че отговорът на моите въпроси е един – да си нормален е субективно понятие.\n“All That Jazz” е псевдобиографичен филм на хореографа и режисьор Боб Фоси, показващ живота и процеса му на работа.\nФилмът определено е труден за гледане, имайки предвид множеството повторения, цинизма и откачеността на някои сцени. Не мисля, че идеята е била да бъде разбран от масовата аудитория, макар че е номиниран за Оскар и дори печели в няколко категории (арт-режисура, костюми, звук и монтаж). “All That Jazz” действа объркващо на зрителя, защото очевидно показва един отрязък от живота на един объркан човек. Може би филмът е опит за самоанализ на Фоси. Със сигурност повдига въпроса – трябва ли един творец да се саморазрушава – морално и физически?\nПротагонистът е толкова циничен и силно изразен егоист, че зрителят изпитва облекчение от края на филма.\nСцените, които ме впечатлиха най-силно, бяха трите отделни мотива (танца) на жените в живота на главния герой – бившата му съпруга, дъщеричката и настоящата му приятелка. Сюжетната линия на жените е единствения полъх на надежда. Онзи светъл лъч, че любов съществува, макар и несподелена.\n“All That Jazz” е нестандартен мюзикъл. От тази гледна точка филмът ми хареса, защото не прекалява с песните и танците, а в същото време няколкото сцени, където има мюзикъл, са с уникална хореография.\nАко приемем “All That Jazz” като метафора на шоубизнеса в края на 70-те години, та чак до днес, бих се съгласила, че хиперболата във филма цели да предупреди хората до къде може да се стигне когато човек се самозабрави. Виж трейлъра на филма ТУК.\nМария\t 30/12/2018, 01:52\nМоже би след няколко години трябва да го гледате пак. Изобщо не сте разбрали за какво става въпрос в този филм.\nДаже се чудя как е възможно изобщо нищо да не сте разбрала, но явно е възможно.\nТова е филм за дилемата на артиста, за това пред какви невъзможни ситуации (артистични, лични и финансови) е изправен докато се опитва да постави творбата си. За цената, която плаща… Нищо от това не сте видяла. Чудя се въобще защо сте си правила труда да пишете този повърхностен текст.\nНапишете отговор на Мария Отказ


Троян 21 - статии: Пълен работен ден и максимална заплата за председателя\nПълен работен ден и максимална заплата за председателя\n* Редовите съветници ще получават колкото досега – 60% от брутното месечно възнаграждение на общинската администрация\nПредседателят на ОбС - Троян Николай Тодоров\nОБЩИНСКИТЕ съветници в Троян спазиха славната си и дългогодишна традиция – опре ли да си гласуват възнагражденията, настъпва пълно единение, всички са „за” и обикновено удрят тавана, т. е. приемат максимално разрешения от закона размер. Така бе и този път (26 ноември 2015 г., четвъртък), на третата сесия на Общинския съвет (ОбС) за мандат 2015/19 г., когато в точка 8 от дневния ред бяха определени трудовите правоотношения и възнаграждението на председателя Николай Тодоров (коалиция „Избор за Троян”).\nПРЕДЛОЖЕНИЕТО на обединената десница бе за пълен работен ден и максимално възнаграждение от 90% от кметското. Внесе го бившият председател инж. Ангел Балев („Избор за Троян”), избран за временен водещ, понеже титулярът г-н Тодоров заяви конфликт на интереси и не участва в работата на ОбС по въпросната точка. И се базираше на чл. 26, ал. 1 от ЗМСМА, гласящ: „Размерът на възнаграждението на председателя на Общинския съвет не може да надвишава 90 на сто от възнаграждението на кмета на общината”. Предложението бе прието с абсолютно мнозинство – 28 „за” от 28 гласували, без никакви коментари и буквално за секунди. Тук е нужно известно уточнение – законът фиксира горната граница (до 90%), но без да определя минимален праг, тоест председателската заплата може да е от нулата до тавана, каквато е волята на съветниците.\nИ ДА ПРИПОМНИМ защо се наложи тази специална точка за председателската заплата. Защото в предишния Общински съвет, когато след импийчмънта на Минко Акимов (ГЕРБ) председателското място зае инж. Ангел Балев, се получи един деликатен казус. Инж. Балев бе зам.-директор на СОУ „Васил Левски” и за да не се налага да се откаже от този си пост и съответната заплата, но и да не изтърве общинското председателство, бе намерено златното решение – да изпълнява председателските си задължения на половин работен ден и с половин заплата (45% от кметската). Което, разбира се, бе узаконено със съответното решение на Общинския съвет; а директорката на споменатото СОУ Розалина Русенова, която и тогава, както е и днес, бе съветник от левицата (БСП), обясни, че няма никакъв проблем нейният заместник да работи паралелно като общински председател. Сегашната ситуация обаче е различна и новият председател г-н Тодоров ще е на пълен работен ден и с пълно възнаграждение.\nНА СПОМЕНАТОТО заседание не бяха разглеждани заплатите на редовите съветници, оставащи си на досегашното ниво – 60% от средното месечно възнаграждение в общинската администрация или с 10% под допустимия законов максимум. Това е уредено в чл. 34, ал. 2 от ЗМСМА, който гласи, че „общият размер на възнаграждението на общинския съветник за един месец (в общините с население до 100 000 души) не може да бъде повече от 70 на сто от средната брутна работна заплата на общинската администрация за съответния месец”. Със статут на редови съветници са и новоизбраните зам.-председатели на ОбС – юристите Минко Акимов (ГЕРБ) и Росен Веселинов (БСП).\nВ МОМЕНТА основната заплата на кмета на община Троян е 1637 лв., но се предвижда актуализация и ново ниво от 2200 лв., което означава, че заплатата на председателя на Общинския съвет ще бъде около 2000 лв. Средната месечна заплата в общинската администрация в Троян за 2015 г. е 705 лв. и изчислено на тази база средното месечно възнаграждение на редови съветник възлиза на 420 лв.; в общи линии се очаква и през новата година да няма големи отклонения от това равнище.\nГ-н Маринов, за простолюдието обясни със думи прости, какво означава това във цифрово изражение.\nГ-н Маринов се страхува да изнася такава информация.\nКогато Ангел Балев беше председател на Общински съвет на пълен работен ден работното му време преминаваше във виенската сладкарница.Въпроса сега ми е : Новия председател ще спази ли традицийте завещани от Балев? Ще си прекарва работното време в кафенето до реката.А ние данъкоплатците ще плащаме заплатката му.\nЗа пореден път Г.Маринов “пренаписва историята“ и умишлено спестява фактите заради познатата до болка причина. Ако И.Пеевски не бе повдигнал въпросът за двойните трудово-правни отношения на Балев – до края на миналия мандат Балев щеше да се води на пълно трудово-правно отношение с гимназията и на второ такова в ОбС Троян, макар и на половин щат. И.Пеевски тогава попита има ли нощна смяна в обС Троян, за да може Балев след работното си време в гимназията да продължи работата си като председател на ОбС Троян в тази „нощна смяна“. След това няколко общински съветника „обясниха“, че това не било проблем и че той щял „да съчетава“???? двете си дейности, а г-жа Русенова „обясни“, че с Балев щели да се разберат кога да работел в училището и кога в ОбС, но Балев щял да се води на пълен работен ден в гимназията, а времето през което отсъствал- това щяло да му се води като неплатен отпуск??!!\nВсичко това се случва в един ОбС. Някой да не си помисли, че това се случва в кварталната кръчма след 5-тата ракия? Всичко това се случва и пред погледа на безмълвните и добре нахранени троянски медии!\nСлед като Пеевски сезира съответните институции – чак тогава след няколко месеца тарикатите оставят Балев по на половин работен ден в ОбС и училището.\nА какво представлява ОбС Троян с неговите партийни съветници – изгледайте и изслушайте това видео от 17 до 25 минута след „избирането“ на Балев, защото е нещо потресаващо като откровение и унищожителна присъда над един ОбС. И нещо, за което посмъртно няма да научите от троянските нахранени медии.\nКакто си му е редът в този и в другият троянски вестник – нито дума за протестите на Пеевски!!!. Нито дума за това в какво се е превърнал ОбС и неговите „партийни съветници“. Нито дума за гражданската подписка и исканата оставка на целия ОбС след „избирането“ на Балев. Нито дума за въпросите му към съветниците и гражданите:\n1. Как така една и съща работа като председател на ОбС преди се е вършила на пълен работен ден от Акимов, а сега ще се върши на половин работен ден от Балев?\n2. Ако работата на Балев в СОУ В.Левски може да се върши за половин работен ден - защо до сега е работил на пълен работен ден?\n/и защо днес отново е на пълен работен ден за работа, която е вършил на половин работен ден, докато е бил председател на ОбС Троян?/\nСега възниква следващия въпрос: След като Балев е успявал за половин работен ден да си върши работата като председател на ОбС – защо днес ОбС назначава Н.Тодоров на пълен работен ден за работа, която е извършвана за половин работен ден?\nТакива въпроси няма да прочетете в този или другия троянски вестник, защото се касае за работа, а не за пари. Защото се касае за познаване работата на един ОбС според ЗМСМА и търсенето на отговорност за несвършената или некачествено свършената работа, а не за кой колко получавал.\nТроянската посткомунистическа простащина вечно да гледаш в паницата или в кесията на този или онзи отдавна е пословична. Няма значение дали касае ОбС или частния сектор или общинските институции. Опре ли обаче до това, да се търси отговорност, да отстояваш закона и да се бориш срещу беззаконията или да защитаваш гражданските си права - неграмотният и страхливият посткомунистическия простак /ПП/ бързо заема дъното на мишата дупка и изчаква времето, когато отново ще се заговори за чинията и кесията. Там му е силата! За друго не го търси!\nМечтата на всеки ПП е да се работи на ангария. Той и за това е „посткомунистически“. Иначе много обича да цитира максимите, че „няма безплатен обяд“ или че „времето е пари“ и да се представя като голям демократ, антикомунист и с много сериозно „дясно мислене“. Как ли не!\nТа да си дойдем на думата - „Вечна слава на троянският посткомунизъм и неговите „десни“ и „демократични“ антикомунисти и нахранени троянски „медии“!“\nУжас.Какво ни пиле окълва.Новоизбраните зам.-председатели на ОбС – юристите Минко Акимов (ГЕРБ) и Росен Веселинов (БСП).Този втория до скоро се титулуваше инженер.Кога стана юрист.Е ще имаме най-добрия юрист сред инженерите и най-добър инженер сред юристите.Той е няколко мандата общински съветник а не знае къде се намира трибуната за изказвания.Ако го пуснеш може да не я намери.Явно ГЕРБ и БСП са яко закъсали за кадри.\nГенади срамиш юридическата професия като назоваваш тези двамата юристи.\nТе нямат срам! Оставете им тоалетните без врати!\nРозалина Русенова е директор на най-голямото троянско училище – СОУ „Васил Левски”- активен член на БКП (болшевики) ... Нима очаквате в това училище децата да знаят истината за кървавото комунистическо иго, за лагерите на смъртта и за това, че разликата между комунизма и фашизма е само във формата на мустаците на другарите Сталин и Хитлер ...\nНевероятна наглост! С какви очи, при наличието на толкова пенсионери, мизерстващи със 150-160 лв. пенсия и на толкова млади хора, работещи на минимална заплата, човек, който е собственик на няколко заведения и магазини в града, си позволява да задължава троянските данъкоплатци не само със своята заплата, но и с осигуровките към нея?! Питам - колко точно е кметската заплата и ще върши ли председателя на Общинския съвет 90% от работата на кмета, щом взима 90% от заплатата му?\nПредходния пост е много интересен. хем се обяснява колко много работа върши кметицата (при условие, че умишлено ни е натресла да плащаме санкции), хем се обяснява колко няма да върши председателя на ОС (при условие, че все още не е започнал - ерго не е имало възможност да се види какво прави)! Да познаем ли какъв е човека писал поста?\nЧестито, Троян! Имате си трета ловешка бабичка, която ще ви е заместник кмет!\nТроянци да ви е честита новата зам.кметица Бистра Чолакова.Тя ще е тартор на троянската общинска мафия Кръстев ,Димитрова,Хитров и Иванов.Е сега ви е бедна фантазията каква ще е корупцията в Общинска администрация.\n11-ти, познаваш ли инж. Бистра Чолакова, че пишеш тези глупости? Защото аз я познавам. Тя е прекрасен специалист и принципен човек. Това може да притесни някого от общинската администрация, който е корумпиран. То и поста може да е написан от такъв човек. Поздравявам Михайлова за добрия избор.\nТова, че Балев е работил на половин работно време, а Тодоров ще прави същото на цяло, може просто да означава, че Балев е два пъти по-ефективен от Тодоров.\nБалев - евала! Десеторъкия Шива! Евала, машаала, ашколсун! На такива качествени троянци разчита градът...\n6-ти, на кого да оставите тоалетните без врати, ако правиш връзка с главния мозък сигурно трябваше да забележиш под коя статия беше направен този коментар и следователно намека според теб за кое учишище/дет.градина се касае, айде познай от първия път, а иначе не е трудно да се провери.\n6-ти, мята лайна, но не е познал!\nДо тук беше с ГЕРБ Троян. Жалко за вота ни и надеждите. Кои доведоха до това жалко състояние? На нас ни е ясно, но защо хора с позиции и възможности допуснаха това. Къде е ГЕРБ ! Да имате си депутат, е, и?\nАчо, наздраве, бате!Още четири години уредихме хранилка.Остава да устискаш на пиенето,ама ти си стабиляга.И Цането е майстор на чашката.\nВеселинов като е юрист защо в лесопласт е магазинер срам и позор Донке чисти се от тези търтей\nЕ това беше с герб срам и позор какъвто ни е депутата такива са и общинските съветници изключая само Радевски другото е оооооооо\nКакъв общински съветник измамник комарджия подлога мъжка курва и още кой малкото Хари\nСъветник дарява заплатата си за благотворителност вече три мандата\n„Аз не съм общински съветник, за да изкарвам пари от това, а да съм полезен на общността със знанията, уменията и опита си. За мен е съвсем нормално да не получавам заплата, ще я дарявам за благотворителност. Колкото е месечното ми възнаграждение, още толкова ще давам от джоба си и цялата сума ще влиза в банкова сметка, която ще е прозрачна. Дано примерът ми последват и други мои колеги. Да докажем, че не сме във властта за лична облага и с користни цели.“\nУ наше село като вси съветници са бизнесмени дали ще има някой смелост да го направи това и да докаже ,яе не е там само заради парите.\n"ОБЩИНСКИТЕ съветници в Троян спазиха славната си и дългогодишна традиция – опре ли да си гласуват възнагражденията, настъпва пълно единение, всички са „за” и обикновено удрят тавана, т. е. приемат максимално разрешения от закона размер. Така бе и този път (26 ноември 2015 г., "\nДа си дойдем на думата за какво бяха всичките напъни по изборите!!!!БОКЛУЦИ ТРОЯНСКИ!!!!\nНапъните си бяха за пари... пък и кой ли е очаквал друго!\nСитуацията в общинския съвет е следната. Цар Марин е бесен, че е загубил кметските избори и контролирайки общински съвет ще доказва, че е цар. Даньо Сирака и малкият Хари му блажат левия и десния ташак съответно в очакване на някое парче от общинската баница. Жалките съветници от ГЕРБ, "воеводите" и ДПС изпълняват точните инструкции на царя. Защо? Защото нямат грам достойнство. Нито пък срам. Позор за Царя, позор за ГЕРБ и слугинаж.\n22-ри кой в троянския парламент да е полезен със знанията си.Почваме от зам председателите.Юриста милиционер Минко Акимов-той е там за далаверата.Няма да напомням какво направи докато беше кмет- обслужваше охранителната си фирма.Магазинерчето в лесопласт инженера юрист Росен Владимиров ли.Този е няколко мандата общински съветник а няма нито едно изказване.Машинка за гласуване.Мисля, че няма смисъл да продължавам нататък.Тези хора са там за далаверата и паричките който получават.\nТроян навлезе в ерата на Водолея-ерата на хаоса.\nТоз общински председател с какви очи ще взема по 2000лв. на месец след като Троянци ги отсвириха на изборите категорично и ако не бяха платили на Ангелов да ги представлява нямаше и 1000 гласа да съберат.Селски тарикати,но си изиграха добре картите с дебелан и сега ще си делкат по 1500 на месец от двете заплати за нищоправене следващите 4 години.Разбира се никой и от другите торби в този съвет не си заслужава парите.На Радевски робите по 4 месеца блъскат на машините за тез пари,а тез тарикати за 4 дена блееене в съвета ще ги взимат,отделно другите пари от далаверите общински.Ай сега да гласуват тей единодушно и по големи данъци та да им влези перфектно на тъпанарите дето гласуваха пак за тях.\nМного ми е интересно този дето си е дарявал заплатата какви знания и опит има в сферата на обществените науки и управление. Това, че е добър и проспериращ бизнесмен е чудесно, но това няма нищо общо с познанията за развитието и просперитета на една цяла общност /в случая община/. Той дори не е разбрал, че тези пари не са заплата, а средства за покриване на разходи в дейността на eдин общински съветник. А от тук следва, че този човек не работи като такъв, а е там, за да дава акъл. Това не е лошо, само че от този "акъл" на база уменията и опита му като добър бизнесмен, няма никаква полза в огромната част от местните политики, които се решават и прилагат в една община.\nНяма как и никой не е специалист по всичко. В същото време общинския съветник трябва да взема решения по всичко. А за да взема решения по всичко той трябва добре да се подготви, много да чете, да си поръчва анализи от специалисти, да се самообучава или да го обучават, да пътува и да изучава добри практики, да отделя средства за консумативи и разходи, да взаимодейства с общински и държавни структури, да прави публикации, да се среща с хора и организации и т.н. и т.н. В България е прието със закон тези присъщи разходи да се покриват от възнаграждение, което получава общинския съветник. Времето, което той отделя за тази дейност не се заплаща и е в полза на обществото. В Европа няма такова нещо - на общинските съветници се заплащат разходите, компенсира се времето, осигурени са и получават достатъчно средства за да бъдат НЕЗАВИСИМИ в своята дейност. Има приета Европейска Харта за местното самоуправление, която е подписана от България и която тотално не се спазва и се нарушава. Причината е много проста – всички да са зависими и да „пеят по едни и същи ноти“. Откажеш ли – веднага ти ликвидират бизнеса и те оставят само на тези „възнаграждения за дейност“, с които дори ще трябва да оцеляваш. Ако случайно си намериш препитание – следва преследване и натиск, докато и от там те прогонят и ти ликвидират препитанието, Само и само да не клекнеш на местната мафия. Нещо повече – местната мафия ти поръчва „черен ПиАр“ в добре нахранените троянски медии, които трябва да те доунищожат пред обществото. За назидание! За да няма повече никой, който да смее да се опълчи на троянската посткомунистическа мафия. Нещо повече – българският закон забранява на общински съветник да се регистрира като безработен. За разлика от гражданите – той няма никакви законови права за социална защита. С две думи: общински съветник в Троян /и къде ли не/, който се изправи срещу троянското посткомунистическо котило и демонстрира независимост и собствено мислене – той е обречен на законово физическо унищожение. Невероятно, но факт!\n1. Защо никой не протестира от факта, че 90% от общинските съветници НЕ РАБОТЯТ като такива, не си вършат работата, а вземат пари за необходимите разходите за тази работа?\n2. Защо никой не протестира за огромният брой общински съветници в една община, които според европейските практики би следвало да се намалят с минимум 60%?\nЗащо всички са се вторачили в тези възнаграждения, а никой не се интересува от бракът или нищоправенето, който произвеждат тези общински съветници?\nПодвъпрос: Ако бъдат спрени тези възнаграждения за разходи - какво очаквате? По-добра работа на ОбС като цяло? По-добра и по качествена работа от отделните общински съветници?\nИзвод: Днешният българин /вкл. троянеца/ изобщо не го интересува как и защо об.съветници не работят и водят общината към разруха. Той е достатъчно страхлив, инертен и напълно безхаберен за да им потърси сметка, че не работят и че им съсипват общината "с даване на акъл", което наричат "Сесии на ОбС". Преди няколко години, когато на троянския площад имаше протести срещу неработещия ОбС Троян и бе поискана оставката на целия ОбС начело с Балев - дойдоха около 10-на човека само.\nУпадъкът на едно общество винаги върви ръка за ръка с простотията, невежеството и робският страх и манталитет.\nЗа тези двамата дето единия изобщо нямаше и да е И общински съветник ,ако се гледаше как гласуват хората ,пък после със хиляда врътки и оставки на ортаците по далавери стана втори след кметицата са ми ясни ,че всичко е за немъчените парички.Но ми е интересно дали някой знае със сигурност милиардера Радевски и той ли си взима заплатата от общината,защото ,ако е опрял и той до тези пари това е велико падение на личността.\nПеевски стига си давал за пример как било по Европа и за какво им плащали на общинарите.Първо погледни какви са им градовете и как се чувстват хората в тях и после погледни в каква кочина живеем и как се чувстват хората в Троян и тогава ни разправяй ,че някой заслужава пари в месната управа.И по 5000 на месец да взимат нищо няма да се промени към по добро ,напротив още по зле ще става.За това иде реч и затова негодуват хората и искат поне да имат доблест и съвест след като са доказани некадърници толкова години и е повече от ясно,че и следващите 4 години нищо по добро не ни чака ,поне както в някой други градове за някоя социална кауза да отиват тези пари.\n29-ти, бита определя съзнанието, айде да не обвиняваме все хорицата от Троян, а да погледнем какво представляват тези общински съветници.Няма да е лошо периодично да се дава отчет пред обществеността кой общински съветник по какъв проект е работил, какви предложения внася, какви идеи защитава, някаква резултатност, а не всичко да е обвито в мъгла и хората да нямат представа всъщност за кого са гласували.\nГоляма част от общинските съветници не са за там, това са хора, които не осъзнават, че мъчат да си пъхат главата там, където не могат да си пъхнат пръста.\n31-ви, с мислене като вашето, само ще сънувате живота в европейските градове и ще цъкате като часовници.\nНавсякъде в нормалните държави пари се дават за вършене или за свършена работа. Това колко пъти да ти го напиша, че да го разбереш? Колко пъти трябва да ти се обяснява, че твоята работа като гражданин е да изискваш свършена и то качествена работа срещу тези пари, а не с тъпия ви троянски комунистически манталитет постоянно да гледате в чуждата паница и да издигате социалистическата "ангария" в култ.\nЩе потърсиш ли сметка от тези които не работят в ОбС? Не, няма да си мръднеш пръста. На вас все някой друг ви е виновен и все нещо ви пречи. Ще хленчите и ще мрънкате колко сте нещастни и с овче примирение ще оплаквате жалкия си животец, който ви очаквал през следващите ПОРЕДНИ 4 години.\nЯ виж какво самият ти си написал - "по 5000 да получават нищо няма да се промени". Значи въпросът не е в парите! Браво, откри топлата вода! Сега се опитай да разбереш коя е причината за упадъка в Троян и бездействието на институциите и най-важното - да откриеш собствената си вина за този упадък и нищоправене. Ако си неграмотен и още не си разбрал, че на местно ниво хората се самоуправляват, а не ги управляват както бе през тоталитаризма - това не те извинява. Да си се ограмотявал, вместо да ми хленчиш за някакви "хорски мъки" и справедливост и то за хора, пред очите на които 20 години ги грабят, съсипват, лъжат, мамят, а те гледат и са бездействени и бездушни като стадо овце. Да не би извънземните да избраха и изпратиха тези общински съветници на тези "негодуващи страдалци"? Ами то няма и месец откакто си ги избрахте и вече надухте гайдата и почнахте да хленчите. На кого и пред кого хленчите? На вас не ви пука за вас самите, а очаквате някой да се трогне от жалкия ви и безсмислен животец? И някой да дойде да ви "освободи"? От кого и от какво, освен от вас самите. Ами вие се набутахте в собственото си авторобство. Няма кой друг да ви освободи, освен вие самите. Ама и за това ви е страх и ви мързи.\nАми идете и ги махнете тези ваши избраници като не ви харесват. Ще идете, ама друг път. Шубето си е голям страх!\n19-ти как разбра, какво работи Росен Веселинов? Да не си му чел длъжностната характеристика?\nАми как ходих за дървен материал защо ти да не мислиш че юрист на Велде ПРОДАВАЧ\nДлъжностна характеристика на Росен Веселинов.\n1.Да използва инженерно юредическите си знания за увеличаването на продажбите на дъски в магазина на лесопласт.\n2.В този мандат да стигне до трибуната на общински съвет и да каже поне здравейте за да му чуем гласа защото за няколко мандата нямахме тази възможност.\n4-ти, 29-ти, 34-ти... С една дума - Пеевски,\nЕвала! Браво! Искам безкрайно да ти благодаря за точните въпроси в пост номер 4. Но моля те недей избързва. Нека мине някой месец от работата на Общинския съвет, пък да видим какво нищо ще направи Н. Тодоров и тогава да викаме срещу него. За да не стане така че плачем за нероден Петко...\nИначе, драги ми Смехурко, искам да ти кажа, че историята правиш опити да пренаписваш ти, не Г. Маринов. Защото той никъде не споменава свои или чужди заслуги за ситуацията при издигането на А. Балев за председател на ОбС и казуса със заплатата му. Просто припомня че е имало такъв случай. Отдолу под материала има линк към материала който ти си очаквал да бъде споменат от Генади, за да бъде възвеличен подвига ти. А именно "Председателят Балев - на половин работен ден".\nА ето и наглата ти лъжа: "Както си му е редът в този и в другият троянски вестник – нито дума за протестите на Пеевски!!!." Да, да, ама не... Виж втори абзац в споменатия материал. За да ти спестя четенето на техническа литература как се търси в сайт (защото когато незнаеш нещо ти много четеш), ще ти дам директно линка: http://statii.troyan21.com/2013/08/blog-post.html\nИ понеже май си късопаметен, ще ти покажа и другата ти лъжа - че не е отразено искането ти за оставка на ОбС... http://statii.troyan21.com/2013/07/blog-post_24.html\nНамери си гинко-билобата ако обичаш...\nОще нещо искам да те попитам... след като "Троянската посткомунистическа простащина вечно да гледаш в паницата или в кесията на този или онзи отдавна е пословична.", ти посткомунистически простак ли си, след като си искал справка какво е изплащала Община Троян на фирмата на Г. Маринов? Да не говорим че ти също цитираш "максимите, че „няма безплатен обяд“ или че „времето е пари“ ". Особено втората...\nИзивини ме Генади, знам че сега пак ще заподозре теб за този пост, но хем не мога да се сдържа да си му кажа кривиците, хем съм му обещал да бъда неговата градивна сянка....\nНо да се върна на основната си мисъл...\nИскам да те попитам, Пеевски, защо така бързо реши (в пост 29) че добър и проспериращ бизнесмен "няма нищо общо с познанията за развитието и просперитета на една цяла общност /в случая община/." Ти не си ли живо доказателство за това - добър строителен инженер, с познания за ..... /да не се повтарям/? И защо реши, че след като човека има някакъв бизнес /а май той пък съвсем не е просто "някакъв"/, не може да отдели средства да си покрие разходите от дейността като общински съветник?\nИ отново ти благодаря за правилното наблюдение за нищоправенето на съветниците и големия им брой. Но хайде кажи как може да се излезе от ситуацията. Съвсем сериозно те питам. Обясни ни го като на прости хора, като на селяни... Иначе ще те заподозра в популизъм....\nА на въпроса ти какво да очакваме като спрем заплатите на съветниците... Има 2 варианта:\n1) надеждата е че там ще отидат хора наистина за каузата.\n2) ще вземат по друг начин това, което взимат сега. Ама и в това си има плюс - те и сега гласуват лобистки, ами поне няма да им плащаме...\nИ накрая, Пеевски, искам да те попитам, ти защо не се кандидатура като независим за общински съветник? Да не би да си открил "собствената си вина за този упадък и нищоправене", но просто вече си разбрал че не можеш да се пребориш с това твое състояние?!\nНе ви ли е срам, господа Общински съветници! Та вие сте пълни престъпници,така безсрамно да ограбвате бюджета на Троян. Знаете ли,че хората които отговарят с труда си за селските читалища и които са истински будители, работят за минималната работна заплата, но за разлика от вас работят. А вие, безсрамници, какво точно ще работите? Ще се събирате веднъж-дваж в месеца да натискате копчета, по заповед на партията. Не е ли срамота, че толкова много от вас са богати бизнесмени, директори на институции, и въпреки това ще вземат над 400 лв?!! Не е ли срамно щом предишният председател е работил на половин щат и половин заплата, новият да е с цяла!?! Защо, обяснете? Не е ли срамно, някакви че някакви Калинки-Малинки, и други Бисерчета, които напълно случайно са там, и дори не знаят защо, да вземат над 400 лв.? И как пък не се намери дори и един,ама поне един честен човек,който да се откаже, или поне да даде вид,че се срамува. Ограбвате безобразно Троян, господа престъпници!\nЗ7-ми за дъски си ходил при Младен в Осрал.Чудно ми е ти като стигаше често до трибуната имаше ли ефект? Росен Веселинов е стабилно момче и работи повече от 10 години във Велде, доказал се е във фирмата и не парадира, че е юрист.Защо не пишеш за несретника Балев, който излага Общината с кални обувки, ципа на дюкяна свален и селски колан небрежно увиснал. Срам и позор е този вечен тъпчегушко и селфи си прави за спомен с Царя.\nНадежда всяка оставете тия дебили да се откажат от немъчени пари, ами поне партийните им централи да се вземат в ръце и да им наложат някакво решение, ако искат в бъдеще да съществуват на политическата карта или може би разчитат, че на хората паметта им е къса.\nНали по едно време съветниците от Герб уж се бяха отказали от заплатите си??Излъгаха като дърти магарета и си прибираха паричките..\nНякой в общински съвет може ли да запита Балев и Тодоров коя партия представляват в Избор за Троян.Този толуп Балев успя да излъже другите партий от избор за троян ,че представлява ВМРО НИЕ или само НИЕ.ТАЗИ ПАРТИЯ Е РАЗФОРМИРОВАНА ПРЕЗ 2014 ГОД.Та да си дойдем на думата Балев и сие от коя партия са.\n40-ти защо се мъчиш да отклониш разговора в друга посока.\n2 бона на месец си гласувал?!?!,амчи той Николайчо от кафенето не изкарва вече по толкова пари на месец как да не се натиска за таз работа.Ей голяма далавера била партиината служба.\nГ.Маринов, Селянина, 38-ми, много са забавни опитите ти да се оправдаваш, ама с фактите е трудно да спори човек. Още по-забавно е да те гледаме как си започнал да сменяш риториката и определенията по адрес на Пеевски. А най-забавното е, как отново се опитваш да мамиш и да демагогстваш докато се оправдаваш.\nЗащо и сега премълчаваш, че когато Михайлова отговори на питането на Пеевски за парите, които вие, Г.Маринов, Селянина сте получили от общината - от трибуната на ОбС Пеевски ясно заяви, че един вестник е нормално да получава подобно възнаграждение и че , забележете - парите са дори малко. Само че бе казано и нещо друго - че не е нормално един вестник да получава възнаграждение за свършена работа и в същото време да ЛЪЖЕ и да МАНИПУЛИРА населението за възнагражденията на общинските съветници, чиито възнаграждения се дават също за работа? Отделен въпрос е кой, колко и дали изобщо върши някаква работа – там ти, Г.Маринов, Селянина, винаги си мълчал по въпросът за разлика от Пеевски, който години наред обвинява ОбС че не работи!! Схващате ли разликата, Г.Маринов, Селянина?\nДали е случайно, че повече думичка не обелихте по този въпрос? А защо не се извинихте на общинските съветници за ЛЪЖИТЕ, които тиражирахте за „заплати“ от 350-700 лв, които са щели да си ги вдигнат на 1000 лева? Защо не проверихте тази публична информация с възнагражденията, а се правехте на "утрепана лисица" и писахте ЛЪЖИ и ИДИОТЩИНИ през януари и февруари миналата година? Защо не се извинихте на Пеевски, когото единствено персонално обвинихте, а се оказа, че Пеевски е получавал 105 лв 28 ст месечно /дори не всеки месец/ на фона на около 330 лв месечно за Г.Маринов?\nПо „казуса“ с Балев и неговия половин работен ден се оказва, че и до днес не сте разбрал за какво иде реч. Тук „подмяната на историята“ не е плод на дежурните умишлени „лъжи и демагогия“, а на посредственост и неразбиране. Защо – ами защото тогава ОбС прие едно беззаконие, с което решават Балев да е на половин работен ден в ОбС, а в същото време Балев продължава да е на пълен работен ден в гимназията. Балев не представя документ, че е на половин работен ден в гимназията и на практика в рамките на един работен ден – Балев е със 100% трудово-правни отношения на едно място и с 50% трудово-правни отношения на друго място ПО ЕДНО И СЪЩО ВРЕМЕ. С две думи – нашата нова социалистическа Найда Манчева, която тъкала на няколко стана. За целия ОбС /с едно единствено изключение/ това се оказа нещо нормално. Само че след няколко месеца се оказа, че не е нормално /законно/ и бе променено. Г.Маринов и Т21 – отново безмълвни.\nСхващате ли разликата Г.Маринов, Селянина, или пак да ви го обясня? И тук възниква въпросът – къде бяха троянските медии тогава, които би следвало да са КОРЕКТИВ на всяко едно управление? Ако са коректив, а не ПиАР и вечните и добре нахранени слугински медии на троянските управници.\nКато строителен инженер, на Пеевски никога не се е налагало да ползва опита си като такъв. Дори не бе член на комисията по ТСУ. На Пеевски бизнеса бързо бе ликвидиран от троянската посткомунистическа мафия, на която отказа да полегне, за което Г.Маринов, Селянина до днес си прави оглушки и продължава да манипулира. Продължава и да манипулира, че съветниците трябвало да работят и да си заплащат разходите, докато за медиите не било така. Чакай бе, др.Маринов, Селянина, антикомунисте, дясно мислещ юнако – нали медиите бяхте четвъртата власт? Как така една „власт“ ще работи без пари, а друга „власт“ – срещу заплащане? Вие, Г.Маринов, Селянина – защо не работите за „каузата“ като „четвъртата власт“? Защо сте се вторачили само в общинските съветници, а си траете за „допълнителните“ работни места над щатните бройки в административната власт, за което от местните приходи в бюджета се отделят над 400 000 лева годишно за някои „наши другари“?\nЗащо ли? Ами защото сте на хранилка към същата тази административна власт, която си ви е купила и си ви храни за да лъжете и манипулирате. За да играете тъпата игричка на „добрия кмет“ и „лошия ОбС“ /не че не е лош и че не работи, разбира се/.\nДа обвиняваш Пеевски в „нищоправене“ при положение, че почти сам държеше 50% от работата на един цял общински съвет – е, това не е само лъжа. Това е безпрецедентна наглост и тотална комплексарщина. Нищо изненадващо за един „Певец на посткомунизЪма“ в Троян. От две години насам неколкократно Пеевски намеква или в прав текст обявява, че приключва с това, което се нарича „троянска политика“, ама кой да чуе и да го разбере. То не е като да го оплюваш, да лъжеш и да демагогстваш по негов адрес.\nКоментара стана дълъг и спирам до тук. Ако нещо /отново/ не ти е ясно – свиркай, Селянина. Това поне го можеш с оглед практиката със „свирките“ на троянската посткомунистическа върхушка.\nХа сполай ти и на теб!\nДо №№46, 47: Г-н Пеевски, както винаги казвате и верни неща, но смесвате всичко в някакъв странен микс. Ще кажа само, че не аз съм подписващият се с псевдоним "Селянина", той също ви го каза на няколко пъти. А за възнагражденията на съветниците - явно мислим различно, за някои неща около "посткомунизЪма" - също.\nДо №38: Уважаеми Селянино, чета те с интерес и благодаря за добрите думи, но ми се струва, че спорът с екссъветника вече стига ниво на пълна деконструктивност. Възможна ли е конструктивност, кой знае, съмнявам се.\nПеевски, ама ти наистина си бил мого тъпо паче бе, аланкоолу...\n43-ти, няма нужда да ги питате коя партия представляват. В Троян партиите са ясни мнооого отдавна- БСП и пак БСП т.е.всички други партии са хора произлизащи в миналото от БСП, затова хората не гласуват, няма смисъл или, ако гласуват то е за БСП /т.е. поне да се гласува за тези, които не се опитват да се правят на нещо, което не са/ и последните резултати ясно го показват.\n47-ми, вместо да правите неуместни аналогии за това какви пари получават общ. съветници и този сайт /за предоставени услуги, не насила т.е. нали не са насилили никой да се публикува тук/ се насочете към градивна критика на тези въртележки в ОС, кой на какво работно време ще работи, все пак да не забравяме, че денонощието се състои от 24 часа / да не излезе, че на някой няма да му остане време за сън, защото не е важно кой с кого, но е важно да се наспиваме..\n47-ми, не мислете че този сайт изкуствено налага темата за общ. съветници, уверявам те, че хората живо се интерисуват какво представляват общ.съветници като знания, умения, каква работа вършат и какво получават.\nБраво Пеевски! Послушал си ме и има резултат. Виждам че билобата започва да действа и ти идват разни спомени. Няма друго обяснение защо сега си си спомнил че си казал "че един вестник е нормално да получава подобно възнаграждение и че , забележете - парите са дори малко.". Ако не е от билобата, излиза че услужливо си пропуснал да си спомниш за това в първия коментар към статията "Можело значи!" /виж тук - http://statii.troyan21.com/2015/11/blog-post_27.html/, което пък ми намирисва на опит на бивш общински съветник "да ЛЪЖЕ и да МАНИПУЛИРА населението".\nМай ти стана неудобно че сам се закопа... Ще оставя без коментар факта какъв е бил хонорара ти и защо пък не всеки месец си го получавал. Сигурно защото не си участвал на всяко заседание, а не защото Община Троян не ти го е превела... От там пък възниква въпроса доколко твоя хонорар е представителен за нивото на другите хонорари... Няма да коментирам и дали Г. Маринов е трябвало да се извини на общинските съветници. Това си е негово виждане, а аз не съм Г. Маринов, както многократно ти казах.\nЩе ми се да те попитам, Пеевски, ти само в офиса си ли извършваш дейността си? Защото аз не. Работя и в къщи, работя и в събота и неделя. Понякога работя и когато пътувам, защото шофирайки си мисля за проблема на някой клиент. Излиза че всеки който не работи с определена машина (например) може да работи и не на работното си място. Така и председателя на Общинския съвет МОЖЕ да работи за този съвет и в извънработното време на общината. Хората работят за фирми на други континенти, Пеевски... Тук не искам да защитавам А. Балев за времето докато е бил на 2 работни места. Неговите "способности" са ясни на всички. Просто ти казвам че извън конкретния казус, се пениш повече отколкото подобава, и за капак даваш доводи които са лесно оборими. Друго е ако имаш ДОКАЗАТЕЛСТВА че Балев е бил на пълен щат в СОУ-то през цялото време... Там евентуално нещо може би може да се направи по правен път... Но иначе излиза малко като евтин популизъм от твоя страна.\nТук ще коментирам първо твоя опит за манипулация. Твърдиш че съм казал "че съветниците трябвало да работят и да си заплащат разходите". Хайде върни се на пост 38 и ми покажи къде съм го написал. Че не го намирам нещо... Ще продължа с твърдението ти че не работя за "каузата". Пеевски, ако се замислиш, точно за каузата работя.\nЧети внимателно, дано този път го схванеш. Не съм четвърта власт, защото не се занимавам с журналистика или издателска дейност. Вадя си хляба със съвсем други неща. Много пъти съм ти казвал, че ти си много умен, много начетен и имаш много остър ум и виждане по много въпроси. Сега вероятно ще се поентя: Твоя проблем, Пеевски, е че за толкова време нито веднъж не се вслуша в думите на хората че подхода ти вечно да си по-остър от колкото е необходимо, ти играе невероятно лоши шеги. Моята поява тук е точно с тази цел - да се опитам малко да те вразумя. Да бъдеш по-дипломатичен, по консенсусен, по отстъпчив.\nИ понеже след като не ми е работа да пиша, опонирайки ти тук губя време в напразни опити да те вразумя. В резултат на което вместо да изкарвам някакви пари, аз губя такива за твоята кауза. По този начин работя за нея. Ама ти си инат и не искаш да го проумееш. За съжаление.\nНе те обвинявам в нищоправене Пеевски. Обвинявам те в това, че с държанието си, си СПОМОГНАЛ невероятно много за нищоправенето в ОбС. Прочети какво съм написал: "Да не би да си открил "собствената си вина за този упадък и нищоправене...". Уж си умен, пък не ме разбираш. Ако не беше такъв какъвто съм ти написал малко по-горе, със сигурност ОбС щеше да бъде по-ефективен и може би щяха да бъдат приети много повече твои идеи. Разочароваш ме. Може би съм те надценил, но е явно че не си открил вината си. Интересно тогава защо не си се кандидатирал, защо реши да приключиш "с това, което се нарича „троянска политика“"...\nЗнаеш ли, Пеевски... Снощи си мислех, че ако някога ме изюди да се кандидатирам за общински съветник /опазил ме господ, ама всеки може да изкука/, и ако стана, ще ти давам целия си хонорар за да ме съветваш. Сигурен съм че ще успеем. Само че незнам кога ще изкукам до толкова че да го направя...\nИ не ме обиждай със свирки ако обичаш. Аз обичам да свиря на хармоника, ама само на тази на жена ми или на някоя сгодна женичка...\nОчаквах поне Радевски да е против. Уж бизнесмени всичките пък щом е от нашия джоб максимални заплати. Наглост !\nНики Тъпото - председател с 90% от заплатата на кмета. Срам, срам, срам за Троян!


Над 30 хил. данъчни декларации постъпиха в НАП-Пловдив - Пловдив - DarikNews.bg\nНад 30 хил. данъчни декларации постъпиха в НАП-Пловдив\nНаближава крайният срок за подаването им\n20 април 2018 13:48\nПочти всяка втора декларация за облагане на доходите на физическите лица е подадена по електронен път с ПИК или електронен подпис, сочи статистиката на НАП. Общо приетите декларации до този момент в Пловдив са 30 475. От тях 8 978 са с ПИК, а 6 105 – с електронен подпис.\nСрокът за подаване на декларациите за облагане на доходите изтича на 30 април. До тогава трябва да се преведе и декларираният данък за довнасяне по годишните формуляри, напомнят още от НАП. Най-лесният и бърз начин за подаване на декларацията е по Интернет с ПИК.\nНад 1200 клиенти на НАП-Пловдив са превели данъци и осигуровки без такси\nПерсоналният код може да се получи безплатно от всеки офис на НАП. Декларациите могат да се изпратят още чрез интернет, подписани с електронен подпис, както и да се подадат по пощата, с обратна разписка, на място в някои пощенски станции, както и в офисите за обслужване на клиенти на Агенцията.\nПроверяваме онлайн хонорарите си от миналата година\nИнформация за попълване и подаване на данъчни и осигурителни декларации и внасяне на суми към бюджета може да се получи на телефона на НАП 0700/ 18 700 на цената на градски разговор или в сайта на НАП www.nap.bg.\nПловдив данъци граждани подаване НАП данъчни декларации


Не знам дали предпочитам да съм самотна или нещастна\nHome / Споделено / Не знам дали предпочитам да съм самотна или нещастна\nPosted by: Аглая Антонова in Споделено 26.08.2013\t0 97 Views\nТака бях свикнала с несполуките в моя живот, че започнах да си задавам въпроса дали ще страдам от липсата им. Не съм нещо кой знае какво. Имам обикновена външност и още по-обикновена работа. И семейството ми е обикновено. На 31 години съм, но все още не съм омъжена. Засега нямам приятел. Не търся, чакам той да ме намери. Колкото пъти съм предизвиквала Съдбата да се запозная с някой, да бъда с него и след известно време да го попитам дали са му сериозни намеренията, или просто така ще я караме за отбиване на номера и компания, толкова пъти този някой си е бил камшика по един или друг начин.\nНе знам, може и да съм старомодна, но ми омръзна да се подиграват с мен. Омръзна ми да блъскам сама на разни заключени врати и да гадая какво има зад тях. Затова реших да се допитам до вашата астроложка Серафима дали някога изобщо ще имам свое семейство, дали ще престана да се чувствам по този начин…\nЧестно да ви кажа, много съм изненадана. Успях да се свържа с нея по телефона и да поговорим. Хороскопът, който ми направи, малко ме поуспокои. Сега не знам какво да кажа, защото силно се надявам всичко хубаво да се случи. Серафима е невероятна жена! Толкова нормално се случи всичко, че аз имах чувството, че разговарям с някой, когото познавам цял живот. Ще чакам с нетърпение хороскопите й, които публикувате тук, и мине ли време, пак ще се свържа с нея.\nНе искам повече да се чувствам по този начин, въпреки че така съм свикнала, че сигурно ще ми липсва след време. Искам най-накрая и аз да разбера как точно се чувства човек, който е обичан.\nРазкажете историята си и може да получите съвет от нашите читатели! Изпратете ни e-mail на info@prekrasna.bg\nастрология любовен хороскоп несполуки самотна серафима\t2013-08-26\nTagged with: астрология любовен хороскоп несполуки самотна серафима\nPrevious: Божинов: С Николета се караме, но развод няма да има!\nNext: 6 начина да се стегнем, без да гладуваме